***Ο Λαβύρινθος: Πύρινες Δοκιμασίες*** (πρωτότυπος τίτλος: ***Maze Runner: The Scorch Trials***) είναι μια Αμερικανική δυστοπική ταινία θρίλερ, επιστημονικής φαντασίας και δράσης που κυκλοφόρησε το 2015 σε σκηνοθεσία του Ουές Μπαλλ και σενάριο του Τ.Σ. Νόουλιν. Βασίζεται στο μυθιστόρημα του Τζέιμς Ντάσνερ, *Καμένη Γη*, το δεύτερο μέρος της σειράς βιβλίων του *Λαβύρινθου*. Η ταινία αποτελεί τη συνέχεια της ταινίας του 2014, *Ο Λαβύρινθος*, και το δεύτερο μέρος της σειράς ταινιών του *Λαβύρινθου*. Πρωταγωνιστές της ταινίας οι οποίοι πρωταγωνιστούσαν και στην πρώτη ταινία είναι οι Ντίλαν Ο'Μπράιεν, Κάγια Σκοντελάριο, Τόμας Μπρόντι-Σάνγκστερ, Ντέξτερ Ντάρντεν, Αλεξάντερ Φλόρες, Κι Χονγκ Λι και Πατρίσια Κλάρκσον, ενώ στο καστ προστέθηκαν και οι Ναταλί Εμμανουέλ, Τζιανκάρλο Εσποσίτο, Έινταν Γκίλεν, Τζέικοπ Λόφλαντ, Μπάρι Πέπερ, Ρόζα Σαλαζάρ, Λίλη Τέιλορ και Άλαν Τούντικ.

Η ιστορία της ταινίας λαμβάνει χώρα αμέσως μετά τα γεγονότα της πρώτης, με τον Τόμας και τους άλλους Γκλέιντερς οι οποίοι μόλις έχουν δραπετεύσει από τις εγκαταστάσεις της πανίσχυρης World Catastrophe Killzone Department (W.C.K.D.), η οποία τους είχε φυλακισμένους. Καθώς τρέχουν μέσα στην έρημο και σε κατεστραμμένες πόλεις, πρέπει να ξεφύγουν από τους στρατιώτες της WCKD και να αντιμετωπίσουν τους κινδύνους των Πύρινων Δοκιμασιών, ενός ερημωμένου τοπίου γεμάτο με επικίνδυνα εμπόδια. Τα γυρίσματα ξεκίνησαν στην πολιτεία της Αλμπουκέρκης στο Νέο Μεξικό στις 27 Οκτωβρίου 2014 και ολοκληρώθηκαν στις 27 Ιανουαρίου 2015.

*Ο Λαβύρινθος: Πύρινες Δοκιμασίες* κυκλοφόρησε σε επιλεγμένες διεθνείς αγορές ξεκινώντας προβολές στις 9 Σεπτεμβρίου 2015 σε 2D, 3D, 4DX και αίθουσες Barco Escape. Στις 18 Σεπτεμβρίου 2015, κυκλοφόρησε στις Ηνωμένες Πολιτείες σε 2D και αίθουσες Premium Large Format από την 20th Century Fox. Αρχικά ήταν προγραμματισμένη να κυκλοφορήσει και σε αίθουσες IMAX, αλλά αυτό ακυρώθηκε καθώς η ταινία *Έβερεστ* είχε κλεισμένες όλες τις αίθουσες παγκοσμίως μέχρι την κυκλοφορία της ταινίας *Βόλτα στο κενό*. Οι *Πύρινες Δοκιμασίες* έλαβαν μικτές κριτικές, με μερικούς κριτικούς να την αποκαλούν ευπρεπή - σχολιάζοντας τις σκηνές δράσης και τις ερμηνείες - ενώ άλλοι επέκριναν την ταινία για την έλλειψη πλοκής και την εξέλιξη των χαρακτήρων. Όπως και η προκάτοχός της, η ταινία είχε εμπορική επιτυχία με έσοδα $30.3 εκατομμύρια το πρώτο Σαββατοκύριακο προβολής, κάνοντάς την την ένατη ταινία με τα υψηλότερα έσοδα ανοίγματος τον Σεπτέμβριο. Η ταινία ανέβηκε στην πρώτη θέση του box office κατά το πρώτο Σαββατοκύριακο προβολής και είχε συνολικά έσοδα παγκοσμίως $312 εκατομμύρια.

Η τρίτη και τελευταία ταινία της σειράς με τίτλο *Ο Λαβύρινθος: Η Τελική Δοκιμασία*, κυκλοφόρησε στις 26 Ιανουαρίου 2018.

Πλοκή
-----

Η ταινία ξεκινά με μια αναδρομή στο παρελθόν όπου ένα μικρό αγόρι, ο Τόμας, εγκαταλείπεται από τη μητέρα του. Η επιστήμονας Άβα Πέιτζ και οι στρατιώτες της οργάνωσης WCKD το παίρνουν μαζί με άλλα εγκαταλελειμμένα παιδιά και τα τοποθετούν σταδιακά στο Γκλέιντ, ένα χώρο που περιβάλλεται από έναν λαβύρινθο, ως μέρος επιστημονικού πειράματος. Χρόνια αργότερα και λίγο μετά την απόδρασή τους από τον Λαβύρινθο, ο Τόμας και οι εναπομείναντες Γκλέιντερς - Τερέσα, Νιουτ, Μίνο, Φράιπαν και Ουίνστον - οδηγούνται σε κάποιες εγκαταστάσεις όπου υπεύθυνος είναι ο κύριος Τζάνσον. Ο Τζάνσον τους εξηγεί πως η εγκατάσταση είναι ένα ασφαλές καταφύγιο το οποίο τους προστατεύει από τη WCKD, τον ιό της Λάμψης και τους Μολυσμένους («Κρανκς»), ενώ τους παρέχει ρούχα, φαγητό και υγιεινή. Στις εγκαταστάσεις βρίσκονται επίσης και άλλοι επιβιώσαντες από διάφορους λαβύρινθους. Ο Τόμας είναι περίεργος για τις δραστηριότητες που λαμβάνουν χώρα εκεί και καταφέρνει να ανακαλύψει τι συμβαίνει πίσω από τις κλειστές πόρτες. Με τη βοήθεια του Άρις, του πρώτου επιβιώσαντα από λαβύρινθο που κατέληξε στις εγκαταστάσεις, ο Τόμας ανακαλύπτει πως η αρχηγός της WCKD, Άβα, είναι ακόμα ζωντανή και πως ο Τζάνσον δουλεύει για τη WCKD, όταν οι δυο τους συζητάνε για τα πειράματα σε αυτούς που έχουν ανοσία στον ιό και για το πώς ο Τζάνσον δεν έχει βρει ακόμα πού βρίσκεται το Right Arm (Δεξί χέρι), μια ομάδα αντίστασης που κρύβεται στα βουνά. Οι Γκλέιντερς, μαζί με τον Άρις, δραπετεύουν από τις εγκαταστάσεις και ο Τζάνσον διατάζει τους στρατιώτες της WCKD να τους εντοπίσουν. Οι Γκλέιντερς είναι πια έξω, στο ερημωμένο τοπίο και στις Πύρινες Δοκιμασίες.

Οι Γκλέιντερς φτάνουν σε ένα εγκαταλελειμμένο παζάρι όπου έρχονται αντιμέτωποι με Κρανκς, ανθρώπους ζόμπι μολυσμένους από τον ιό της Λάμψης. Ενώ τους αντιμετωπίζουν και στην πορεία τους ξεφεύγουν, ο Ουίνστον μολύνεται από έναν από αυτούς. Το πρωί, βρίσκουν μια πόλη σε ερείπια, αλλά βλέπουν και πως η WCKD ακόμα τους ψάχνει. Η μόλυνση του Ουίνστον χειροτερεύει και αναγκάζει τους υπόλοιπους να τον αφήσουν πίσω να πεθάνει. Όταν οι άλλοι φεύγουν, εκείνος πυροβολεί τον εαυτό του για να αποτρέψει τη μεταμόρφωσή του από τον ιό σε Κρανκ. Οι Γκλέιντερς συνεχίζουν να διασχίζουν την έρημο μέχρι το βράδυ, όπου ενώ κοιμούνται, ο Τόμας ξυπνά και βλέπει τα φώτα ενός οικισμού σε απόσταση. Καθώς μια καταιγίδα ξεσπά, τρέχουν προς ένα εγκαταλελειμμένο κτίριο για να προστατευτούν. Καταφέρνουν να εισέλθουν στο κτίριο, μόνο και μόνο για να ανακαλύψουν πως είναι γεμάτο με αλυσοδεμένα Κρανκς. Εκεί, οι Γκλέιντερς γνωρίζουν την Μπρέντα και τον Χόρχε, ο οποίος ηγείται ενός επικίνδυνου συγκροτήματος επιβιώσαντων και χρησιμοποιεί τα Κρανκς ως φύλακες. Όταν καταλαβαίνει πως τα παιδιά έχουν δραπετεύσει από τη WCKD και ψάχνουν το Right Arm, η Μπρέντα και ο Χόρχε αποφασίζουν να τους οδηγήσουν εκεί, εγκαταλείποντας τους υπόλοιπους της δικής τους ομάδας. Λίγο αργότερα, η WCKD καθοδηγούμενη από τον Τζάνσον, εισβάλλει στο μέρος αλλά ο Χόρχε φροντίζει να το ανατινάξει με τους στρατιώτες να βρίσκονται μέσα, ενώ αυτοί το σκάνε σε διπλανό κτίριο. Ωστόσο, ο Τόμας και η Μπρέντα μένουν πίσω παγιδευμένοι. Καταφέρνουν να ξεφύγουν από τα Κρανκς, με την Μπρέντα όμως να μολύνεται. Ο Τόμας βιώνει μια αναδρομή στο παρελθόν όπου εκείνος και η Τερέσα δούλευαν με τη WCKD και εκείνος προσπαθούσε να την προειδοποιήσει για τα σχέδια της WCKD, με αποτέλεσμα οι δυο τους να χωριστούν από τους στρατιώτες. Καθώς ο Τόμας και η Μπρέντα επανενώνονται με τους υπόλοιπους, ο Χόρχε ανακρίνει τον Μάρκους, έναν επιβιώσαντα ο οποίος δουλεύει κρυφά για την WCKD, ο οποίος τους αποκαλύπτει πού βρίσκεται το Right Arm.

Η ομάδα φτάνει επιτέλους στο στρατόπεδο ανακούφισης του Right Arm, όπου βρίσκονται και άλλοι αθώοι επιβιώσαντες. Γνωρίζονται και χαιρετιούνται με τον Βινς, τον υπεύθυνο του στρατοπέδου, ο οποίος είναι και αυτός που θα αποφασίσει αν μπορούν να μείνουν εκεί ή όχι. Καθώς η μόλυνση της Μπρέντα χειροτερεύει, ο Βινς απειλεί να την πυροβολήσει αλλά τον σταματάει η Μαίρη Κούπερ, μια επιστήμονας που δούλευε παλιά για τη WCKD. Η Μαίρη αποκαλύπτει πως ο πληροφοριοδότης τους τόσο καιρό ήταν ο Τόμας (έστω κι αν αυτός δεν το θυμάται) και αυτές οι πληροφορίες ήταν που βοήθησαν το Right Arm να καταστρέψει την πλειοψηφία των παράνομων δραστηριοτήτων της WCKD. Καθώς η Μαίρη σταματά την εξάπλωση της μόλυνσης της Μπρέντα χρησιμοποιώντας ένα ένζυμο το οποίο παίρνει από το αίμα του Τόμας, η Μαίρη εξηγεί πως αυτό το ένζυμο μπορεί να συλλεχθεί μόνο από αυτούς που έχουν ανοσία στον ιό και δεν μπορεί να κατασκευαστεί. Οι διαφωνίες με την Άβα για τις μεθόδους συλλογής και προσπάθεια παρασκευής του ενζύμου ήταν αυτές που οδήγησαν τη Μαίρη στο να αποχωρήσει από τη WCKD. Εκείνο το βράδυ, η Τερέσα ενημερώνει τη WCKD για το πού βρίσκονται πιστεύοντας πως τα κίνητρα της WCKD είναι καλά, με αποτέλεσμα η WCKD να φτάσει στο στρατόπεδο. Η Άβα και ο Τζάνσον φτάνουν και αντιμετωπίζουν το Right Arm, οι στρατιώτες συλλάβουν τους επιβιώσαντες - ανάμεσά τους και οι Μίνο, Σόνια και Άρις - για να τους οδηγήσουν πίσω στις εγκαταστάσεις της WCKD, ενώ ο Τζάνσον πυροβολεί και σκοτώνει τη Μαίρη. Αφού ο Τόμας και το Right Arm αποκρούν τους στρατιώτες της WCKD, η Άβα, ο Τζάνσον και η Τερέσα φεύγουν με τους επιβιώσαντες που συνέλαβαν.

Με μόλις λίγους επιβιώσαντες να απομένουν, ο Τόμας σχεδιάζει να διεισδύσει στη WCKD και είναι αποφασισμένος να σώσει τους φίλους του. Οι υπόλοιποι συμφωνούν να βοηθήσουν και ετοιμάζονται για επίθεση.

Ηθοποιοί
--------


|  |  |
| --- | --- |
| 
* Ντίλαν Ο'Μπράιεν ως Τόμας
* Κάγια Σκοντελάριο ως Τερέσα
* Τόμας Μπρόντι-Σάνγκστερ ως Νιουτ
* Ντέξτερ Ντάρντεν ως Φράιπαν
* Ναταλί Εμμανουέλ ως Χαριέτ
* Τζιανκάρλο Εσποσίτο ως Χόρχε
* Αλεξάντερ Φλόρες ως Ουίνστον
* Έινταν Γκίλεν ως Τζάνσον

 | 
* Κι Χονγκ Λι ως Μίνο
* Τζέικοπ Λόφλαντ ως Άρις
* Μπάρι Πέπερ ως Βινς
* Ρόζα Σαλαζάρ ως Μπρέντα
* Λίλη Τέιλορ ως Μαίρη Κούπερ
* Άλαν Τούντικ ως Μάρκους
* Πατρίσια Κλάρκσον ως Άβα Πέιτζ

 |

Παραγωγή
--------

### Προ-παραγωγή

Στις 13 Οκτωβρίου 2013, ένα χρόνο περίπου πριν την κυκλοφορία του *Λαβύρινθου*, δημοσιεύθηκε πως η Fox είχε αρχίσει ήδη να δουλεύει πάνω στις *Πύρινες Δοκιμασίες*. Αποκαλύφθηκε πως ο Τ.Σ. Νόουλιν - ο οποίος είχε δουλέψει πρόσφατα στην καινούρια ταινία *Fantastic 4* - θα έκανε την προσαρμογή του σεναρίου, ενώ ο σκηνοθέτης Ουές Μπαλλ θα επέστρεφε και θα είχε και την επίβλεψη του σεναρίου.

Η τόσο πρώιμη ανάπτυξη των *Πύρινων Δοκιμασιών* έδειχνε πως η Fox ήταν αισιόδοξη για την πιθανή επιτυχία του *Λαβύρινθου*. Στις 19 Νοεμβρίου 2014, ο Τζον Πισάνο επιβεβαιώθηκε πως θα επέστρεφε για να συνθέσει τη μουσική της ταινίας, ενώ ο σχεδιαστής πλασμάτων Κεν Μπαρθχέλμεϊ, επέστρεψε για να σχεδιάσει τα «Κρανκς».

### Κάστινγκ

Στις 26 Σεπτεμβρίου 2014, ο Έινταν Γκίλεν προσλήφθηκε για τον ρόλο του Τζάνσον, επίσης γνωστό ως Rat-Man, ενώ στις 30 Σεπτεμβρίου 2014, η Ρόζα Σαλαζάρ υπέγραψε για τον ρόλο της Μπρέντα. Μέσα στις επόμενες λίγες μέρες, ο πρωταγωνιστής της ταινίας *Ένα καλοκαίρι*, Τζέικοπ Λόφλαντ και ο Τζιανκάρλο Εσποσίτο προστέθηκαν στο καστ για τους ρόλους των Άρις και Χόρχε αντίστοιχα. Η Ναταλί Εμμανουέλ προσλήφθηκε για τον ρόλο της Χαριέτ, συν-αρχηγός της ομάδας Β, στις 22 Οκτωβρίου 2014, και η Κάθριν ΜακΝαμάρα ως η άλλη συν-αρχηγός στις 22 Δεκεμβρίου. Στις 3 Νοεμβρίου 2014, υπήρξαν δύο προσθήκες στο καστ με την Λίλη Τέιλορ να αναλαμβάνει τον ρόλο της Μαίρη Κούπερ, μιας «γιατρού που βοηθά τον Τόμας και τους Γκλέιντερς», και τον Μπάρι Πέπερ στον ρόλο του Βινς, «ενός επιβιώσαντα, ο οποίος είναι ένας από τους τελευταίους εναπομείναντες στρατιώτες μιας θρυλικής μονάδας με το όνομα Right Arm».

### Γυρίσματα

Στις 25 Ιουλίου 2014, ο Μπαλλ ανακοίνωσε στην Διεθνή Comic-Con του Σαν Ντιέγκο πως τα στούντιο ήθελαν να ξεκινήσουν τα γυρίσματα το Φθινόπωρο του 2014, εάν η προκάτοχος ταινία έχει επιτυχία όταν θα έβγαινε στις αίθουσες.

Στις 31 Αυγούστου 2014, ο Μπαλλ ανακοίνωσε πως ήταν «περίπου εννέα εβδομάδες εκτός προγράμματος για τα γυρίσματα». Αποκάλυψε επίσης πως «βρισκόμαστε τώρα στο Νέο Μεξικό. Έχουμε το προσωπικό και τα σκηνικά. Καλύπτουμε ταχύτατα τον χαμένο χρόνο γυρισμάτων. Τα σκηνικά έχουν κτιστεί. Αρκετό από το ίδιο πλήρωμα που είχαμε στην πρώτη ταινία επιστρέφει. Το περισσότερο καστ επίσης, εκτός από αυτούς που είχαν σκοτωθεί [στην πρώτη ταινία]. Το σενάριο πραγματικά προχωράει καλά». Μια εβδομάδα αργότερα, ο Μπαλλ είπε στο διαδικτυακό *BuzzFeed* πως «έχουμε τα σκηνικά, το πλήρωμα, ο Ντίλαν [Ο'Μπράιεν] θα είναι πίσω σε μερικές εβδομάδες, κτίζουμε σκηνικά και το σενάριο είναι γραμμένο. Είναι λίγο σαν μια κούρσα αυτή τη φορά επειδή είμαστε προσεκτικά αισιόδοξοι, αλλά είμαστε ενθουσιασμένοι με το γεγονός πως θα κάνουμε κάτι το οποίο είναι πολύ πιο εκλεπτυσμένο, πιο ώριμο και πραγματικά δημιουργούμε ένα έπος εδώ».

Τα γυρίσματα ξεκίνησαν στις 27 Οκτωβρίου 2014 μέσα και γύρω από την πόλη Αλμπουκέρκη του Νέου Μεξικού και ολοκληρώθηκαν στις 27 Ιανουαρίου 2015, διαρκώντας συνολικά 94 μέρες.

### Soundtrack

Το soundtrack της ταινίας συνέθεσε ο Τζον Πισάνο και το οποίο κυκλοφόρησε στις 11 Σεπτεμβρίου 2015.

#### Λίστα κομματιών

Εξώφυλλο soundtrack

| Αρ. | Tίτλος | Διάρκεια |
| --- | --- | --- |
| 1. | "Opening"   | 3:59 |
| 2. | "Your New Lives"   | 2:59 |
| 3. | "Follow me"   | 2:45 |
| 4. | "The Farm"   | 3:28 |
| 5. | "You're Not Getting Out of Here"   | 6:49 |
| 6. | "The Mall"   | 5:30 |
| 7. | "Cranks!"   | 4:38 |
| 8. | "The Scorch"   | 2:32 |
| 9. | "Goodbye"   | 3:20 |
| 10. | "Lights"   | 3:46 |
| 11. | "Uninvited Guest"   | 5:00 |
| 12. | "Learning Tower of Scorch"   | 6:54 |
| 13. | "Friends"   | 1:58 |
| 14. | "The Source"   | 3:01 |
| 15. | "The Cure"   | 2:16 |
| 16. | "Chat With Brenda"   | 2:04 |
| 17. | "A Home of Us"   | 1:39 |
| 18. | "Memories"   | 2:45 |
| 19. | "Hello Thomas"   | 4:40 |
| 20. | "Tired of Running"   | 3:12 |
| 21. | "What's Next"   | 2:57 |
| **Συν. διάρκεια:** | **1:16:12** |

Κυκλοφορία
----------

Στις 31 Αυγούστου 2014, ο Μπαλλ αποκάλυψε πως ήλπιζε «η ταινία να έχει κυκλοφορήσει σε περίπου ένα χρόνο». Στις 21 Σεπτεμβρίου 2014, ανακοινώθηκε πως η ταινία θα κυκλοφορούσε στις 18 Σεπτεμβρίου 2015 στις Ηνωμένες Πολιτείες. Η ταινία κυκλοφόρησε σε αίθουσες Barco σε μορφή Barco Escape σε 25 χώρες. Κυκλοφόρησε επίσης σε μορφή Dolby από τα Dolby Cinema στη Βόρεια Αμερική.

### Προώθηση

Το καστ και η ομάδα της ταινίας στην Comic-Com του Σαν Ντιέγκο το 2015.
Στην Comic-Con του Σαν Ντιέγκο το 2014, ο Μπαλλ δημοσίευσε μια πρώτη αφίσα της ταινίας, ενώ έξι στιγμιότυπα από αυτήν κυκλοφόρησαν στις 11 Μαρτίου 2015.

Το πρώτο επίσημο τρέιλερ της ταινίας κυκλοφόρησε στις 23 Απριλίου 2015, στην CinemaCon της 20th Century Fox. Ωστόσο, διαδικτυακά δεν κυκλοφόρησε την ίδια περίοδο αλλά το ενός λεπτού και 44 δευτερολέπτων βίντεο τρέιλερ έκανε πρεμιέρα πριν την ταινία *Κάτι πιο ποπ 2* τον Μάιο του 2015. Το τρέιλερ κυκλοφόρησε στο διαδίκτυο στις 19 Μαΐου 2015.

Στις 10 Ιουλίου 2015, 30 λεπτά από την ταινία προβλήθηκαν στην Διεθνή Comic-Con του Σαν Ντιέγκο με τους Μπαλλ, Ντάσνερ και Ο'Μπράιεν να βρίσκονται ανάμεσα στους θεατές.

### Home media

Οι *Πύρινες Δοκιμασίες* κυκλοφόρησαν σε Blu-Ray και DVD στις 15 Δεκεμβρίου 2015.

Υποδοχή
-------

### Box office

Ο *Λαβύρινθος: Πύρινες Δοκιμασίες* είχε έσοδα $81.7 εκατομμύρια στη Βόρεια Αμερική και $230.6 εκατομμύρια σε άλλες χώρες, φτάνοντας συνολικά τα $312.3 εκατομμύρια παγκοσμίως, έχοντας ως προϋπολογισμό $61 εκατομμύρια.

#### Βόρεια Αμερική

Στις Ηνωμένες Πολιτείες και στον Καναδά, η ταινία κυκλοφόρησε μαζί με τις ταινίες *Ανίερη συμμαχία* και *Captive* και προβλεπόταν να έχει έσοδα $34-36 εκατομμύρια το πρώτο Σαββατοκύριακο προβολής. Από τις μεταμεσονύχτιες προβολές είχε έσοδα $1.7 εκατομμύρια - 55% περισσότερα από τα έσοδα της πρώτης ταινίας που είχε έσοδα $1.1 εκατομμύρια — σε 2,900 αίθουσες και εκτιμάται πως τα έσοδα της πρεμιέρας ήταν $11 εκατομμύρια, λιγότερα από αυτά που είχε κάνει στην πρεμιέρα της η πρώτη ταινία. Με το τέλος του πρώτου Σαββατοκύριακου προβολής, η ταινία είχε έσοδα $30.3 εκατομμύρια από 3,796 αίθουσες προβολής, τα οποία είναι λιγότερα από τα έσοδα που είχε η πρώτη ταινία ($32.5 εκατομμύρια, -7%) το πρώτο Σαββατοκύριακο προβολής το 2014. Παρόλα αυτά, η ταινία βρέθηκε στην πρώτη θέση του box office, αφήνοντας πίσω την αντίπαλο ταινία της, *Ανίερη συμμαχία*.

Η ταινία βασίστηκε στο νεαρότερο κοινό, με 65% αυτού να είναι κάτω από την ηλικία των 25 και το γυναικείο κοινό να αποτελεί το 53%. Αξίζει να σημειωθεί πως η Fox δεν είχε τις αίθουσες IMAX όπως και στην πρώτη ταινία, καθώς ήταν όλες κλεισμένες από την ταινία *Έβερεστ*. Είχαν όμως 270 αίθουσες PLF, οι οποίες έφεραν το 9% των συνολικών εσόδων. Το διαδικτυακό blog *Deadline Hollywood* ανέφερε πως παρόλα αυτά, η Fox ήταν ευχαριστημένη με το αποτέλεσμα. Η σειρά ακολουθεί την ίδια τροχιά με τη σειρά της *Τριλογίας της Απόκλισης*, η δεύτερη ταινία της οποίας είχε ελαφρώς πέσει σε έσοδα ($52.2 εκατομμύρια) σε σχέση με την πρώτη ($54.6 εκατομμύρια). Ακόμα κι έτσι, και οι δύο ταινίες αποδεικνύουν τη «συνέπεια του νεαρού κοινού», λέει ο Πολ Ντεργκαμπέντιαν, ανώτερος αναλυτής της Rentrak. «Δεν μεγαλώνουν με τεράστιο ρυθμό, αλλά επίσης δεν βλέπουμε και μαζική απόρριψη».

Το δεύτερο Σαββατοκύριακο προβολής της, η ταινία έπεσε σε έσοδα κατά 53% ($14 εκατομμύρια) σε σύγκριση με το πρώτο, πέφτοντας και στην τρίτη θέση του box office, πίσω από τις ταινίες *Ξενοδοχείο για Τέρατα 2* ($47.5 εκατομμύρια) και *Ο αρχάριος* ($18.2 εκατομμύρια). Σε σύγκριση, ο *Λαβύρινθος* είχε πέσει κατά 46% σε έσοδα κατά το δεύτερο Σαββατοκύριακο προβολής έχοντας έσοδα $17.4 εκατομμύρια. Τα έσοδα των πρώτων δέκα ημερών της ταινίας *Πύρινες Δοκιμασίες* έφτασε τα $51.69 εκατομμύρια, ενώ η πρώτη ταινία είχε έσοδα $57.9 εκατομμύρια για το ίδιο διάστημα.

#### Εκτός Βορείου Αμερικής

Διεθνώς, η ταινία *Πύρινες Δοκιμασίες* κυκλοφόρησε σε συνολικά 76 χώρες. Η κυκλοφορία της εκτός των Ηνωμένων Πολιτειών έγινε μια εβδομάδα νωρίτερα και είχε έσοδα $26.7 εκατομμύρια το πρώτο Σαββατοκύριακο προβολής από 5,586 αίθουσες σε 21 χώρες, ξεπερνώντας την προκάτοχό της. Το ντεμπούτο της έφτασε τη δεύτερη θέση στο διεθνές box office, πίσω από την ταινία *Επικίνδυνη αποστολή: Μυστικό Έθνος*. Το δεύτερο Σαββατοκύριακο προβολής προβλήθηκε σε 41 ακόμη χώρες και είχε συνολικά έσοδα $43.2 εκατομμύρια από 12,699 αίθουσες σε 62 χώρες, φτάνοντας στην πρώτη θέση σε 34 από τις 41 χώρες αλλά και των διεθνών box office charts.

Στη Νότιο Κορέα, είχε το μεγαλύτερο άνοιγμα για τη Fox το 2015 με έσοδα $7.2 εκατομμύρια από 804 αίθουσες, 41% υψηλότερο ποσοστό εσόδων από το άνοιγμα της προκατόχου της. Η Γαλλία είχε το μεγαλύτερο άνοιγμα για την ταινία με έσοδα $8.5 εκατομμύρια, ακολουθούμενη από τη Νότιο Κορέα ($7.2 εκατομμύρια), τη Ρωσία και την Κοινοπολιτεία Ανεξαρτήτων Κρατών ($5.2 εκατομμύρια), το Ηνωμένο Βασίλειο, την Ιρλανδία και τη Μάλτα ($4.9 εκατομμύρια) και το Μεξικό ($4.4 εκατομμύρια). Σε συνολικά έσοδα, οι χώρες με τα περισσότερα έσοδα εκτός των ΗΠΑ είναι η Γαλλία ($25.3 εκατομμύρια), η Νότιος Κορέα ($19 εκατομμύρια) και το Ηνωμένο Βασίλειο ($13.2 εκατομμύρια).

Στην Κίνα - τελευταία χώρα κυκλοφορίας - κυκλοφόρησε στις 4 Νοεμβρίου και υπολογίζεται πως είχε έσοδα $19.77 εκατομμύρια από 4,945 αίθουσες τις πρώτες πέντε μέρες προβολής ($14.6 εκατομμύρια σε τρεις μέρες), 60% περισσότερα από το αντίστοιχο διάστημα προβολής της πρώτης ταινίας. Στην Κίνα είχε συνολικά έσοδα $29.5 εκατομμύρια, κάνοντάς τη τη χώρα με τα περισσότερα έσοδα παγκοσμίως εκτός των Ηνωμένων Πολιτειών, ακολουθούμενη από τη Γαλλία και τη Νότιο Κορέα.

### Κριτικές

*Ο Λαβύρινθος: Πύρινες Δοκιμασίες* έλαβε μικτές κριτικές από τους κριτικούς. Στη σελίδα συλλογής κριτικών Rotten Tomatoes, η ταινία συγκεντρώνει ποσοστό 46%, βασισμένο σε 138 κριτικές, με μέσο όρο 5.4/10. Στο τμήμα ομοφωνίας της σελίδας διαβάζουμε: «*Ο Λαβύρινθος: Πύρινες Δοκιμασίες* είναι μια γεμάτη δράση συνέχεια εις βάρος της ιστορίας, της επείγουσας ανάγκης και του μυστηρίου που η πρώτη ταινία προσέφερε». Η σελίδα Metacritic δίνει στην ταινία ποσοστο 43%, βασισμένο σε 29 κριτικές σημειώνοντας την ένδειξη «μικτές ή μέτριες κριτικές». Το κοινό του CinemaScore βαθμολόγησε την ταινία μα B+ σε μια κλίματα από το A+ μέχρι το F.

Οι κύριες επικρίσεις της ταινίας είχαν να κάνουν με τη διήγησή της, ειδικά στις αλλαγές από το υλικό της πηγής και την έλλειψη ανάπτυξης των χαρακτήρων. Το περιοδικό *Forbes* έγραψε πως η ταινία υπέφερε από το «σύνδρομο μέσης ταινίας», με τον ισχυρισμό πως η ταινία δεν πρόσφερε εισαγωγή ή φινάλε. Το διαδικτυακό *The Wrap* δήλωσε πως «η ταινία δεν προσφέρει αρκετή πλοκή ή ανάπτυξη χαρακτήρων». Ο Στήβεν Κέλλι από το περιοδικό *Total Film* είπε: «Οι *Πύρινες Δοκιμασίες* ανοίγουν φιλόδοξα τον κόσμο τους με μεικτά όμως αποτελέσματα: πιάνεται από τη δράση με ένα έτσι κι έτσι σενάριο». Ο Γουώλτερ Αντιέγκο από την εφημερίδα *San Francisco Chronicle* είπε: «υπάρχουν πολλά να σου τραβήξουν το βλέμμα και ο ρυθμός της ταινίας είναι γρήγορος, αλλά με κάποιο τρόπο η ταινία υστερεί».

Ωστόσο, μερικοί κριτικοί θεώρησαν πως η ταινία είναι βελτιωμένη σε σχέση με την προκάτοχό της, δίνοντας έμφαση στις σκηνές δράσεις και τις ερμηνείες. Ο Τζον Γουίλιαμς από την εφημερίδα *The New York Times* έγραψε: «οι πολλές καταδιώξεις και γελοίες ρηχές αποδράσεις προσφέρουν αξιόπιστες δόσεις αδρεναλίνης», ενώ ο Μπράιαν Τρούιτ από την εφημερίδα *USA Today* είπε: «Η δράση του *Λαβύρινθου*, η αγωνία και οι εκπλήξεις στο σενάριο δίνουν στους θαυμαστές της ταινίας όλων των ηλικιών μια ευκαιρία να αγκαλιάσουν τον έφηβο που κρύβεται μέσα τους και βρίσκεται συνεχώς στο τρέξιμο». Ο Ράφερ Γκουζμάν από την εφημερίδα *Newsday* είπε: «η εφηβική δυστοπική σειρά συνεχίζει να παίζει σκληρά, και τώρα ακόμα σκληρότερα, με ικανοποιητικά αποτελέσματα». Ο Μπίλτζ Εμπίρι από το *Vulture* είπε: «Ουσιαστικά, οι *Πύρινες Δοκιμασίες* αναπληρώνουν την πληκτική Αποκάλυψη του πρώτου μισού της ταινίας με το να πάει σε λίγη τρέλα στο δεύτερο μισό».

### Διακρίσεις

| Έτος | Διοργάνωση | Κατηγορία | Υποψηφιότητες | Αποτέλεσμα |
| --- | --- | --- | --- | --- |
| 2016 | People's Choice Awards | Αγαπημένη ταινία δράσης | *Ο Λαβύρινθος: Πύρινες Δοκιμασίες* | Υποψηφιότητα |
| Αγαπημένη ταινία επιστημονικής φαντασίας | Υποψηφιότητα |
| Teen Choice Awards | Αγαπημένη ταινία δράσης/περιπέτειας | Υποψηφιότητα |
| Αγαπημένος Ηθοποιός σε ταινία δράσης/περιπέτειας | Ντίλαν Ο'Μπράιεν | Νίκη |
| Αγαπημένη ηθοποιός σε ταινία δράσης/περιπέτειας | Κάγια Σκοντελάριο | Υποψηφιότητα |
| Καλύτερη χημεία σε ταινία | Ντίλαν Ο'Μπράιεν & Τόμας Μπρόντι-Σάνγκστερ | Νίκη |
| Καλύτερος κακός σε ταινία | Έινταν Γκίλεν | Υποψηφιότητα |

Συνέχεια
--------

Κύριο λήμμα: Ο Λαβύρινθος: Η Τελική Δοκιμασία
Τον Μάρτιο του 2015, επιβεβαιώθηκε πως ο Νόουλιν, ο οποίος συνέγραψε το σενάριο στην πρώτη ταινία και έγραψε το σενάριο στη δεύτερη, θα έκανε την προσαρμογή του σεναρίου και για την τρίτη ταινία της σειράς, *Ο Λαβύρινθος: Η Τελική Δοκιμασία*, η οποία βασίζεται στο αντίστοιχο τρίτο βιβλίο της σειράς, *Θεραπεία θανάτου*. Ο Μπαλλ επιβεβαίωσε πως αν επέστρεφε για τη σκηνοθεσία της ταινίας, η ταινία δε θα ήταν μοιρασμένη σε δύο μέρη. Στις 9 Ιουλίου 2015, αποκαλύφθηκε πως τα γυρίσματα ήταν προγραμματισμένα να ξεκινήσουν τον Φεβρουάριο του 2016. Στις 16 Σεπτεμβρίου 2015, επιβεβαιώθηκε πως ο Μπαλλ θα επέστρεφε για να σκηνοθετήσει την ταινία.

Τα γυρίσματα προγραμματίστηκαν για να ξεκινήσουν στο Βανκούβερ της Βρετανικής Κολομβίας στον Καναδά στις 14 Μαρτίου 2016. Μετά όμως το σοβαρό ατύχημα του πρωταγωνιστή Ντίλαν Ο'Μπράιεν στο σετ, τα γυρίσματα επαναπρογραμματίστηκαν για ένα χρόνο αργότερα και θα γίνονταν στη Νότια Αφρική μεταξύ Μαρτίου και Ιουνίου 2017, για να κυκλοφορήσει η ταινία στις 26 Ιανουαρίου 2018.

Παραπομπές
----------

1. ↑  Barker, Andrew (7 Σεπτεμβρίου 2015). «Film Review: 'Maze Runner: The Scorch Trials'». *Variety*. Ανακτήθηκε στις 5 Ιουνίου 2018.
2. 1 2  «John Paesano to Return for 'The Maze Runner: Scorch Trials'». filmmusicreporter.com. 19 Νοεμβρίου 2014. Ανακτήθηκε στις 5 Ιουνίου 2018.
3. ↑  «*MAZE RUNNER: THE SCORCH TRIALS* (12A)». *British Board of Film Classification*. 4 Σεπτεμβρίου 2015. Ανακτήθηκε στις 5 Ιουνίου 2018.
4. ↑  McClintock, Pamela (16 Σεπτεμβρίου 2015). «Box-Office Preview: 'Maze Runner: Scorch Trials' Hopes to Sprint Past 'Black Mass'». *The Hollywood Reporter*. Ανακτήθηκε στις 5 Ιουνίου 2018.
5. 1 2 3  «Maze Runner: The Scorch Trials (2015)». *Box Office Mojo*. Amazon. Ανακτήθηκε στις 5 Ιουνίου 2018.
6. ↑  Fleming Jr, Mike (13 Οκτωβρίου 2013). «Bullish On 'The Maze Runner', Fox Moves Ahead With 'The Scorch Trials'». Deadline Hollywood. Ανακτήθηκε στις 5 Ιουνίου 2018.
7. ↑  Sims, Andrew (13 Οκτωβρίου 2013). «Fox moving forward on 'The Maze Runner' sequel 'The Scorch Trials'». hypable.com. Αρχειοθετήθηκε από το πρωτότυπο στις 18 Ιουλίου 2014. Ανακτήθηκε στις 1 Σεπτεμβρίου 2014.
8. ↑  Kieffer, Sophie (1 Νοεμβρίου 2014). «Luxembourg Monster Designer Ken Barthelmey 'The Maze Runner' is the absolute jackpot». *wort.lu*. Ανακτήθηκε στις 5 Ιουνίου 2018.
9. 1 2  Kit, Borys (26 Σεπτεμβρίου 2014). «'Game of Thrones' Actor to Play Villain in 'Maze Runner' Sequel (Exclusive)». *The Hollywood Reporter*. Ανακτήθηκε στις 5 Ιουνίου 2018.
10. ↑  Kit, Borys (30 Σεπτεμβρίου 2014). «Rosa Salazar Nabs Key Female Role in 'Maze Runner' Sequel(Exclusive)». *The Hollywood Reporter*. Ανακτήθηκε στις 5 Ιουνίου 2018.
11. ↑  Kit, Borys (1 Οκτωβρίου 2014). «'Mud' Actor Joins 'Maze Runner' Sequel (Exclusive)». *The Hollywood Reporter*. Ανακτήθηκε στις 5 Ιουνίου 2018.
12. ↑  Blake, Emily (2 Οκτωβρίου 2014). «'Breaking Bad' star Giancarlo Esposito joins 'Maze Runner' sequel». *Entertainment Weekly*. Αρχειοθετήθηκε από το πρωτότυπο στις 23 Οκτωβρίου 2014. Ανακτήθηκε στις 5 Ιουνίου 2018.
13. ↑  Kit, Borys (22 Οκτωβρίου 2014). «'Game of Thrones' Actress Joins 'Maze Runner' Sequel 'Scorch Trials' (Exclusive)». *The Hollywood Reporter*. Ανακτήθηκε στις 5 Ιουνίου 2018.
14. ↑  «Katherine McNamara Books 'The Maze Runner 2′ & 'Indiscretion'». Deadline Hollywood. 22 Δεκεμβρίου 2014. Ανακτήθηκε στις 5 Ιουνίου 2018.
15. ↑  Yamato, Jen (3 Νοεμβρίου 2014). «Lili Taylor Joins Fox's 'The Maze Runner 2′». Deadline Hollywood. Ανακτήθηκε στις 5 Ιουνίου 2018.
16. ↑  Kit, Borys (3 Νοεμβρίου 2014). «Barry Pepper Joins 'Maze Runner' Sequel 'Scorch Trials' (Exclusive)». *The Hollywood Reporter*. Ανακτήθηκε στις 5 Ιουνίου 2018.
17. ↑  Sciretta, Peter (25 Ιουλίου 2014). «The Maze Runner Sequel The Scorch Trials Concept Art Revealed [Comic Con 2014]». slashfilm.com. Ανακτήθηκε στις 5 Ιουνίου 2018.
18. 1 2  Ruben V Nepales (31 Αυγούστου 2014). «Fil-Am manages director of potential hit franchise». *Philippine Daily Inquirer*. Ανακτήθηκε στις 1 Σεπτεμβρίου 2014.
19. ↑  Jarett Wieselman (4 Σεπτεμβρίου 2014). «A 'Maze Runner' Sequel Is Already in Pre-Production». *BuzzFeed*. Ανακτήθηκε στις 5 Ιουνίου 2018.
20. ↑  Maze Runner Official Twitter (27 Οκτωβρίου 2014). «Maze Runner: Scorch Trials begins filming». *Twitter*. Ανακτήθηκε στις 5 Ιουνίου 2014.
21. ↑  Adrian Gomez (23 Οκτωβρίου 2014). «Scorch Trials in New Mexico». *ABG Journal*. Αρχειοθετήθηκε από το πρωτότυπο στις 14 Απριλίου 2016. Ανακτήθηκε στις 5 Ιουνίου 2018.
22. ↑  «'Maze Runner: The Scorch Trials' Movie Set PHOTOS: Dylan O' Brien And Kaya Scoldelario Done Filming Sequel, Actor Heads To Wrap Party». fashionstyle.com. 27 Ιανουαρίου 2015. Αρχειοθετήθηκε από το πρωτότυπο στις 30 Ιανουαρίου 2015. Ανακτήθηκε στις 27 Ιανουαρίου 2015.
23. ↑  Brook Wentz (29 Ιανουαρίου 2015). «'The Maze Runner' sequel 'The Scorch Trials' officially wraps filming». hypable.com. Ανακτήθηκε στις 5 Ιουνίου 2018.
24. ↑  «Sony Classical to Release 'The Maze Runner: The Scorch Trials' Soundtrack». Ανακτήθηκε στις 5 Ιουνίου 2018.
25. ↑  James Dashner (21 Σεπτεμβρίου 2014). «And like that's not cool enough, it's official: THE SCORCH TRIALS movie is coming September 18, 2015. Doesn't this look sweet: #ScorchTrials». *Twitter*. Ανακτήθηκε στις 6 Ιουνίου 2018.
26. ↑  Dave McNarry (21 Απριλίου 2015). «Fox to Release 'Maze Runner: The Scorch Trials' in Multi-Screen Format». *Variety*. Ανακτήθηκε στις 6 Ιουνίου 2018.
27. ↑  Carolyn Giardina (16 Νοεμβρίου 2015). «'Star Wars' Dolby Cinema Release Could Push Forward the New Format». *The Hollywood Reporter*. Ανακτήθηκε στις 6 Ιουνίου 2018.
28. ↑  Ethan Anderton (25 Ιουλίου 2014). «Comic-Con 2014: 'Maze Runner' Sequel 'Scorch Trials' Concept Art». firstshowing.net. Ανακτήθηκε στις 6 Ιουνίου 2018.
29. ↑  Alynda Wheat (11 Μαρτίου 2015). «FIRST PHOTOS! See the New Battles (and New Women) of The Maze Runner: The Scorch Trials». *People*. Ανακτήθηκε στις 6 Ιουνίου 2018.
30. ↑  Anothny Breznican (10 Μαρτίου 2015). «First Look: Dylan O'Brien meets a world of danger in Maze Runner: The Scorch Trials». *Entertainment Weekly*. Ανακτήθηκε στις 6 Ιουνίου 2018.
31. ↑  Shaunna Murphy (23 Απριλίου 2015). «Dylan O'Brien Kicks Ass in the First Trailer For 'Scorch Trials': Our Impressions». MTV. Ανακτήθηκε στις 6 Ιουνίου 2018.
32. ↑  Brooke Wentz (6 Μαΐου 2015). «Scorch Trials trailer expected to debut alongside 'Pitch Perfect 2'». hypable.com. Ανακτήθηκε στις 6 Ιουνίου 2018.
33. ↑  20th Century Fox (19 Μαΐου 2015). «Maze Runner: The Scorch Trials | Official Trailer [HD] | 20th Century FOX». Ανακτήθηκε στις 6 Ιουνίου 2018 – μέσω YouTube.
34. ↑  The Maze Runner UK (18 Μαΐου 2015). «Watch The Scorch Trials trailer online tomorrow. #ReadyforScorch». Facebook. Ανακτήθηκε στις 6 Ιουνίου 2018.
35. ↑  «Maze Runner 2: Scorch Trials (2015)». Ανακτήθηκε στις 6 Ιουνίου 2018.
36. ↑  Anita Busch and Nancy Tartaglione (15 Σεπτεμβρίου 2015). «'Maze Runner', 'Black Mass', 'Captive' & 'Everest' Debut in Box Office Mixed Bag – Preview». Deadline Hollywood. Ανακτήθηκε στις 6 Ιουνίου 2018.
37. ↑  Brad Brevet (17 Σεπτεμβρίου 2015). «Forecast: Depp's Gangster Tale, a Young Adult 'Maze' and a Trip to 'Everest'». *Box Office Mojo*. Amazon. Ανακτήθηκε στις 6 Ιουνίου 2018.
38. ↑  Anthony D'Alessandro (18 Σεπτεμβρίου 2015). «'Maze Runner: The Scorch Trials', 'Black Mass', 'Everest' Start Their Weekend Climb With Thursday Previews – Update». Deadline Hollywood. Ανακτήθηκε στις 6 Ιουνίου 2018.
39. ↑  Pamela McClintock (18 Σεπτεμβρίου 2015). «Box Office: 'Maze Runner' Sequel Opens to $1.7M Thursday Night; 'Black Mass' Nabs $1.4M». *The Hollywood Reporter*. Ανακτήθηκε στις 6 Ιουνίου 2018.
40. ↑  Anthony D'Alessandro (19 Σεπτεμβρίου 2015). «'Scorch Trials' Runs Behind 'Maze Runner'; 'Black Mass' Bests 'B' Exit Poll – Saturday AM B.O. Update». Deadline Hollywood. Ανακτήθηκε στις 6 Ιουνίου 2018.
41. 1 2  Pamela McClintock (20 Σεπτεμβρίου 2015). «Box Office: 'Maze Runner' Sequel No. 1 With $30.3M; 'Black Mass' Scores $23.4M». *The Hollywood Reporter*. Ανακτήθηκε στις 6 Ιουνίου 2018.
42. ↑  Scott Mendelson (20 Σεπτεμβρίου 2015). «Weekend Box Office: 'Maze Runner 2' Opens Lower Than 'Maze Runner,' Tops $100M Worldwide». *Forbes*. Ανακτήθηκε στις 6 Ιουνίου 2018.
43. ↑  D'Alessandro, Anthony (21 Σεπτεμβρίου 2015). «'Scorch Trials' Speeds Up Toward $30.3M Finish Line; Moviegoers Pay $22.6M To Whitey Bulger – Monday B.O. Final». Deadline. Ανακτήθηκε στις 6 Ιουνίου 2018.
44. 1 2  Patrick Ryan (20 Σεπτεμβρίου 2015). «'Scorch Trials' light up the box office». *USA Today*. Ανακτήθηκε στις 6 Ιουνίου 2018.
45. ↑  Scott Mendelson (27 Σεπτεμβρίου 2015). «Weekend Box Office: Johnny Depp's 'Black Mass' Drops, M. Night Shyamalan's 'The Visit' Tops $50M». *Forbes*. Ανακτήθηκε στις 6 Ιουνίου 2018.
46. 1 2 3  Nancy Tartaglione (12 Οκτωβρίου 2015). «'The Martian' Crosses $118.5M Offshore; 'Pan' Serves Up Est. $20.4M – Intl B.O. Final». Deadline Hollywood. Ανακτήθηκε στις 6 Ιουνίου 2018.
47. ↑  Nancy Tartaglione (14 Σεπτεμβρίου 2015). «'Maze Runner: Scorch Trials' Ignites $26.7M; 'Rogue Nation' Tops With $91.4M, Crosses $600M WW – Intl B.O. Update». Deadline Hollywood. Ανακτήθηκε στις 6 Ιουνίου 2018.
48. 1 2 3  Nancy Tartaglione (21 Σεπτεμβρίου 2015). «'Scorch Trials' Heats Up $43.2M; 'Everest' Scales $28.8M – Intl Box Office Final». Deadline Hollywood. Ανακτήθηκε στις 6 Ιουνίου 2018.
49. ↑  Anita Busch (27 Σεπτεμβρίου 2015). «'Hotel Transylvania 2,' 'The Intern' Bow Amidst Holdovers 'Everest' And 'Scorch Trials' – Intl Box Office». Deadline Hollywood. Ανακτήθηκε στις 6 Ιουνίου 2018.
50. 1 2  «Maze Runner: The Scorch Trials». *Box Office Mojo*. Ανακτήθηκε στις 6 Ιουνίου 2018.
51. ↑  Patrick Brzeski (19 Οκτωβρίου 2015). «China Film Quota Full for 2015, Hollywood Releases Confirmed». *The Hollywood Reporter*. Ανακτήθηκε στις 6 Ιουνίου 2018.
52. ↑  Nancy Tartaglione (9 Νοεμβρίου 2015). «'Spectre' No. 1 Everywhere It Has Opened, Pushes Gross To $290M – Intl B.O. Final». Deadline Hollywood. Ανακτήθηκε στις 6 Ιουνίου 2018.
53. ↑  Patrick Brzeski (11 Νοεμβρίου 2015). «China Box Office: 'Maze Runner' Sequel Wins Slow Week». *The Hollywood Reporter*. Ανακτήθηκε στις 6 Ιουνίου 2018.
54. ↑  «Maze Runner: The Scorch Trials (2015)». *Rotten Tomatoes*. Ανακτήθηκε στις 6 Ιουνίου 2018.
55. ↑  «Maze Runner: The Scorch Trials reviews». Metacritic. Ανακτήθηκε στις 6 Ιουνίου 2018.
56. ↑  D'Alessandro, Anthony (21 Σεπτεμβρίου 2015). «'Scorch Trials' Slows & 'Black Mass' Overperforms in the Face of Fatigued Audiences – Saturday AM Box Office». *Deadline Hollywood*. Ανακτήθηκε στις 6 Ιουνίου 2018.
57. ↑  Barker, Andrew (7 Σεπτεμβρίου 2015). «Film Review: 'Maze Runner: The Scorch Trials'». Variety. Ανακτήθηκε στις 6 Ιουνίου 2018.
58. ↑  Berardinelli, James (18 Σεπτεμβρίου 2015). «Maze Runner: The Scorch Trials (United States, 2015)». Reel Views. Ανακτήθηκε στις 6 Ιουνίου 2018.
59. ↑  Mendelson, Scott (8 Σεπτεμβρίου 2015). «Review: 'Maze Runner: The Scorch Trials' Goes Nowhere Slowly». Forbes. Ανακτήθηκε στις 6 Ιουνίου 2018.
60. ↑  Burchette, Jordan (17 Σεπτεμβρίου 2015). «'Maze Runner: The Scorch Trials' 'Runs and Runs Without a Destination': 10 of the Worst Reviews». The Wrap. Ανακτήθηκε στις 6 Ιουνίου 2018.
61. ↑  Kelly, Stephen (9 Σεπτεμβρίου 2015). «MAZE RUNNER: THE SCORCH TRIALS REVIEW». Games Radar. Ανακτήθηκε στις 6 Ιουνίου 2018.
62. ↑  Addiego, Walter (17 Σεπτεμβρίου 2015). «Lots of action in stock sequel to 'Maze Runner'». SFGate. Ανακτήθηκε στις 6 Ιουνίου 2018.
63. ↑  Terry, Josh (18 Σεπτεμβρίου 2015). «'Maze Runner' sequel 'Scorch Trials' is less focused, but still has its strong points». Signa SCV. Αρχειοθετήθηκε από το πρωτότυπο στις 27 Σεπτεμβρίου 2015. Ανακτήθηκε στις 6 Ιουνίου 2018.
64. ↑  «Review: New 'Maze Runner' runs around in circles, but is still fun to watch». The Mercury News. 16 Σεπτεμβρίου 2015. Ανακτήθηκε στις 6 Ιουνίου 2018.
65. ↑  Williams, John (17 Σεπτεμβρίου 2015). «Review: 'Maze Runner: The Scorch Trials' Pits Hardy Teenagers Against a Mysterious Organization». NY Times. Ανακτήθηκε στις 6 Ιουνίου 2018.
66. ↑  Truitt, Brian (17 Σεπτεμβρίου 2018). «Review: 'Scorch Trials' heat up 'Maze' series». USA Today. Ανακτήθηκε στις 6 Ιουνίου 2018.
67. ↑  Guzman, Rafer (17 Σεπτεμβρίου 2015). «'Maze Runner: The Scorch Trials' review: Playing even rougher». Newsday. Ανακτήθηκε στις 6 Ιουνίου 2018.
68. ↑  Ebiri, Bilge (16 Σεπτεμβρίου 2015). «Maze Runner: The Scorch Trials Is Shaky, But Eventually Finds Its Way». Vulture. Ανακτήθηκε στις 6 Ιουνίου 2018.
69. ↑  «2016 Winners and highlights». CBS News. 6 Ιανουαρίου 2016. Ανακτήθηκε στις 6 Ιουνίου 2018.
70. ↑  «Teen Choice Awards: Winners List». *The Hollywood Reporter*. 31 Ιουλίου 2016.
71. ↑  Busch, Anita (4 Μαρτίου 2015). «'Maze Runner: The Death Cure' Sets T.S. Nowlin To Pen». Deadline Hollywood. Ανακτήθηκε στις 6 Ιουνίου 2018.
72. ↑  Sciretta, Peter (9 Οκτωβρίου 2014). «'The Maze Runner' Finale 'The Death Cure' Won't Be Split into Two Movies». slashfilm.com. Ανακτήθηκε στις 6 Ιουνίου 2018.
73. ↑  «The script for Death Cure is currently being worked on & will begin filming in February #ScorchTrials #ScorchSneakPeek». Twitter. 9 Ιουλίου 2015. Ανακτήθηκε στις 6 Ιουνίου 2018.
74. ↑  McNary, Dave· Chi, Paul (16 Σεπτεμβρίου 2015). «Wes Ball Returning to Direct Third 'Maze Runner'». *Variety*. Ανακτήθηκε στις 6 Ιουνίου 2018.
75. ↑  Anita Busch (29 Αυγούστου 2016). «'The Maze Runner: The Death Cure' Will Restart Production In February». *Deadline Hollywood*. Ανακτήθηκε στις 6 Ιουνίου 2018.
76. ↑  Ian Bailey (4 Σεπτεμβρίου 2016). «Maze Runner film production leaving B.C. for South Africa». *The Globe and Mail*. Ανακτήθηκε στις 6 Ιουνίου 2018.
77. ↑  Anthony D'Alessandro (22 Απριλίου 2017). «Deadpool 2', 'New Mutants' & 'Dark Phoenix' Find 2018 Dates Among Fox's Slew of Release Changes & Additions». *Deadline Hollywood*. Ανακτήθηκε στις 6 Ιουνίου 2018.
78. ↑  Dave, McNary (25 Αυγούστου 2017). «Steven Spielberg's Pentagon Papers Movie Re-Titled 'The Post'». *Variety*. Ανακτήθηκε στις 6 Ιουνίου 2018.

Εξωτερικοί σύνδεσμοι
--------------------

* Επίσημος ιστότοπος
* *Ο Λαβύρινθος: Πύρινες Δοκιμασίες*   στην IMDb
* *Ο Λαβύρινθος: Πύρινες Δοκιμασίες* στο Rotten Tomatoes
* *Ο Λαβύρινθος: Πύρινες Δοκιμασίες* στο Metacritic